smcproject/ml-wiki-sentences huggingface dataset:
മലബാറിലെ പഴയ പാലക്കാട് ജില്ലയിലെ  പൊന്നാനി താലൂക്കിലെ തൃത്താല ഫർക്കയിലെ വന്നേരി നാട്ടിൽ ( ഇപ്പോഴത്തെ തൃശ്ശൂർ ജില്ലയിലെ ചാവക്കാട് താലൂക്കിലെ വടക്കേക്കാട് ) പള്ളിപ്പാട്ട് മുല്ലമംഗലത്ത് മനയ്ക്കൽ ഭട്ടതിരിപ്പാടിൻറേയും ദേവസേന അന്തർജനത്തിൻറെയും പുത്രനായിട്ടാണ് പ്രേജി ജനിച്ചത് .
സാമൂഹിക പരിഷ്കർത്താവായ എം.ആർ. ഭട്ടതിരിപ്പാട് സഹോദരനാണ്.
19-ആം വയസ്സിൽ മംഗളോദയത്തിൽ പ്രൂഫ് റീഡറായി.
ഈ സമയം പ്രേംജി തൃശൂരിലെ പൂങ്കുന്നത്തുള്ള ഒരു ഒറ്റമുറി വീട്ടിലാണ് താമസിച്ചിരുന്നത്.
സി അച്യുത മേനോൻ ഈ വീട്ടിൽ ഒളിവിൽ കഴിഞ്ഞിട്ടുണ്ട്.
ബാബുരാജും പി.ഭാസ്കരനും വയലാറുമെല്ലാം ഈ വീട്ടിലെ നിത്യ സന്ദർശകരായിരുന്നു.
സഹോദരനായ എം ആർ ബിയോടൊപ്പം സാമൂഹിക പരിഷ്കരണപ്രസ്ഥാനത്തിൽ ആകൃഷ്ടനായ പ്രേംജി നമ്പൂതിരിയോഗക്ഷേമ സഭയുടെ സജീവപ്രവർത്തകനായി.
അക്കാലത്തു നിഷിദ്ധമായിരുന്ന വിധവാ വിവാഹം പ്രാവർത്തികമാക്കിക്കൊണ്ട് പ്രേംജി കുറിയേടത്തുനിന്നും വിധവയായ ആര്യ അന്തർജനത്തെ തൻറെ നാല്പതാമത്തെ വയസ്സിൽ വിവാഹം ചെയ്തു.
ഇത്  നമ്പൂതിരി സമുദായത്തിലെ രണ്ടാം വിധവ വിവാഹമായിരുന്നു.
അന്തരിച്ച പ്രശസ്ത നടൻ കെ.പി.എ.സി. പ്രേമചന്ദ്രൻ , മാദ്ധ്യമപ്രവർത്തകനായ നീലൻ , ഹരീന്ദ്രനാഥൻ, ഇന്ദുചൂഡൻ, സതി.
പ്രേംജിയെക്കുറിച്ച് മകൻ നീലൻ ' പ്രേംജി: ഏകലോചന ജന്മം ' എന്ന പേരിൽ പി.ആർ.ഡി. ക്കു വേണ്ടി ഡോക്യുമെന്ററി തയ്യാറാക്കിയിട്ടുണ്ട്.
നാടക രംഗം
ഒരു പ്രൊഫഷണൽ നാടക നടനായിരുന്നു.
വി.ടി.ഭട്ടതിരിപ്പാടിന്റെ അടുക്കളയിൽ നിന്ന് അരങ്ങത്തേക്ക് എന്ന നാടകത്തിലൂടെ അഭിനയരംഗത്തെത്തി.
പിന്നീട് എം.ആർ.ബി.യുടെ മറക്കുടക്കുള്ളിലെ മഹാനരകം , മുത്തിരിങ്ങോട് ഭവത്രാതൻ നമ്പൂതിരിയുടെ അപ്‌ഫന്റെ മകൾ , ചെറുകാടിന്റെ നമ്മളൊന്ന് , സ്‌നേഹബന്ധങ്ങൾ , പി.ഇ.
വാരിയരുടെ ചവിട്ടിക്കുഴച്ച മണ്ണ് എന്നീ നാടകങ്ങളിൽ അഭിനയിച്ചു.
കലാകൗമുദി നാടക കൂട്ടായ്മയുടെ ഷാജഹാൻ(നാടകം) എന്ന നാടകത്തിലെ അഭിനയത്തിന് സ്വർണമെഡൽ ലഭിച്ചു.
കേരളസംഗീത നാടക അക്കാദമി ഫെല്ലോഷിപ്പും ലഭിച്ചിട്ടുണ്ട്.
സിനിമാ രംഗം
തന്റെ നാടകത്തിലെ അഭിനയ പരിചയം കൊണ്ട് ചലച്ചിത്രരംഗത്തേക്കും പ്രേംജി കടന്നു.
മിന്നാമിനുങ്ങ് എന്ന ചിത്രത്തിലൂടെ സിനിമാരംഗത്തെത്തിയ പ്രേംജി തച്ചോളി ഒതേനൻ , കുഞ്ഞാലി മരയ്ക്കാർ , ലിസ , യാഗം , ഉത്തരായനം , പിറവി , സിന്ദൂരച്ചെപ്പ് തുടങ്ങിയ 60 ഓളം ചിത്രങ്ങളിലും വേഷമിട്ടു.
ഷാജി എൻ. കരുൺ സംവിധാനം ചെയ്ത പിറവിയിലെ ചാക്യാർ എന്ന കഥാപാത്രത്തിന്റെ അഭിനയത്തിന് 1988 -ൽ മികച്ച നടനുള്ള ഭരത് അവാർഡും സംസ്ഥാന ഗവണ്മെന്റ് അവാർഡും ലഭിച്ചു.
കാവ്യരംഗം
കവി എന്ന നിലക്കും ശ്ലോകരചയിതാവ് എന്നനിലക്കും പ്രേജി തനതായ സംഭാവന നൽകിയിട്ടുണ്ട്.
ശയ്യാഗുണമുള്ളതും സരളമായതും ഒഴുക്കുള്ളതുമാണ് അദ്ദേഹത്തിന്റെ കൃതികൾ.
1977ൽ കേരള സാഹിത്യ അക്കാദമി ഫെലോഷിപ്പ് ലഭിച്ചു.
സപത്‌നി, നാൽക്കാലികൾ, രക്തസന്ദേശം, പ്രേംജി പാടുന്നു (കാവ്യസമാഹാരങ്ങൾ), ഋതുമതി (നാടകം).
1998 ഓഗസ്റ്റ് 10-ന് പ്രേംജി അന്തരിച്ചു.
വിഷു ഇംഗ്ലീഷ് വിലാസം https://ml.wikipedia.org/wiki/Vishu
കേരളത്തിലെ കാർഷികോത്സവമാണ്‌ വിഷു .
ഐശ്വര്യത്തിന്റെയും പ്രതീക്ഷയുടെയും സമാധാനത്തിന്റെയും ഉത്സവമാണ് വിഷു എന്ന്‌ പറയാം.
മലയാളമാസം മേടം ഒന്നി നാണ്‌ വിഷു ആഘോഷിക്കുന്നത്.
രാവും പകലും തുല്യമായ ദിവസമാണ് വിഷു.
ഓണം കഴിഞ്ഞാൽ മലയാളികളുടെ ഏറ്റവും വലിയ ആഘോഷമാണ് വിഷു എന്ന്‌ പറയാം‌.
അടുത്ത ഒരു കൊല്ലത്തെ ഫലത്തെ കുറിച്ചും ഇക്കാലയളവിൽ ജനങ്ങൾ ചിന്തിക്കുന്നു.
വിഷുഫലം എന്നാണ്‌ ഇതിനു പറയുക.
വിഷുക്കണി ഒരുക്കുക,  കണി കാണുക, കൈനീട്ടം വാങ്ങുക, പുതു വസ്ത്രങ്ങൾ ധരിക്കുക, കുടുംബാംഗങ്ങൾ ഒന്നിച്ചിരുന്നു വിഷു സദ്യ കഴിക്കുക തുടങ്ങിയവയാണ് വിഷുവിന്റെ പ്രധാന ചടങ്ങുകൾ.
കൊന്ന മരവും അവയുടെ മഞ്ഞ പൂക്കളും വിഷുവിന് പ്രധാനമാണ്.
കേരളത്തിൽ മാത്രമല്ല അയൽ സംസ്ഥാനങ്ങളിൽ അതിർത്തിയോട് ചേർന്നു കിടക്കുന്ന പ്രദേശങ്ങളിലും വിഷു ആഘോഷിക്കാറുണ്ട്.
ഇന്ത്യയിലെ മിക്ക സംസ്ഥാനങ്ങളിലും സമാനമായ ആഘോഷങ്ങൾ ഉണ്ട്, അവയെല്ലാം ഭാരതത്തിൽ മുൻപ് നിലവിലിരുന്ന പഞ്ചാംഗം പ്രകാരമുള്ള വർഷാരംഭത്തിൻ്റെ ആഘോഷമാണ്.
'പൊലിക പൊലിക ദൈവമേ തൻ നെൽ പൊലിക' എന്നും മറ്റുമുള്ള പുള്ളുവപ്പാട്ടും വിഷുവിന്റെ ഐശ്വര്യദായക സ്വഭാവത്തെയാണ്‌ കാണിക്കുന്നത്‌.
വിഷുവിനു ചെയ്യുന്ന കാര്യങ്ങളുടെ ഫലങ്ങൾ അടുത്ത ഒരു കൊല്ലക്കാലം നിലനിൽക്കുന്നു എന്നാണ്‌ വിശ്വാസം.
കേരളത്തിൽ ശ്രീകൃഷ്ണന്റെ ആരാധനയുമായി ബന്ധപ്പെട്ട് വിഷുവിന് പ്രത്യേക പ്രാധാന്യമുണ്ട്.
ഗുരുവായൂർ ശ്രീകൃഷ്ണ ക്ഷേത്രം പോലെയുള്ള പ്രധാനപ്പെട്ട ക്ഷേത്രങ്ങളിൽ മേടവിഷു വളരെ പ്രാധാന്യത്തോടെ ആഘോഷിക്കാറുണ്ട്.
ഇവിടങ്ങളിൽ വിഷു ദർശനത്തിന് ആയിരക്കണക്കിന് ആളുകൾ എത്തിച്ചേരുന്നു.
ശബരിമല ധർമ്മ ശാസ്താ ക്ഷേത്രത്തിലും  ഈ ദിവസം പ്രത്യേക പൂജകളോട് കൂടി ദർശനം സാധ്യമാണ്.
വിഷു ദിനത്തിൽ കേരളത്തിലെ വിഷുവുമായി ഏറെ സമാനതകൾ ഉള്ള ബിസു പർബ എന്നൊരു ഉത്സവം തുളുനാട്ടിൽ ആഘോഷിക്കാറുണ്ട്.
വിഷുവം എന്നാൽ തുല്യമായത് എന്നാണർത്ഥം  .
അതായത് രാത്രിയും പകലും തുല്യമായ ദിവസം.
അത് മാർച്ച് 21/22, സെപ്റ്റംബർ 21/22 ദിവസങ്ങളിലാണ്.
ഈ ദിവസങ്ങളിലാണ് ഭൂമധ്യരേഖാ പ്രദേശത്ത് സൂര്യപ്രകാശം 180°യിൽ നേരെ പതിക്കുന്നത്.
ഇതേ പ്രതിഭാസം നമ്മുടെ നാട്ടിൽ നടക്കുന്നതിനെ വിഷു എന്നും പറയുന്നു..
മേടം ഒന്നിന് മേട വിഷു വും തുലാം ഒന്നിനു തുലാ വിഷു വും ഉണ്ട്.
വിഷുക്കണി തുളുനാട് വിഷുക്കണി
ഒരു രാശിയിൽനിന്നും അടുത്ത രാശിയിലേക്ക് സൂര്യൻ പോകുന്നതിനെ സംക്രാന്തി എന്നു പറയുന്നു.
സംക്രാന്തികളിലെ പ്രധാനമായത് മഹാവിഷു എന്നും പറയുന്നു.
ഈ വിശേഷ ദിവസങ്ങൾ പണ്ടു മുതലേ ആഘോഷിച്ചു വരുന്നുണ്ടാവണം.
സംഘകാലത്ത് ഇതിനെക്കുറിച്ച് പരാമർശങ്ങൾ പതിറ്റുപത്ത് എന്ന് കൃതിയിൽ ഉണ്ട്.
എന്നാൽ വർഷാരംഭമായി കേരളത്തിൽ ആചരിക്കുന്നത് ഒരു പക്ഷേ കൊല്ലവർഷാരംഭത്തോടെ ആയിരിക്കണം .
വിഷുവങ്ങളിൽ പ്രധാനമായ മഹാവിഷു  ഇപ്പൊൾ 24 ദിവസത്തോളം പിന്നിലാണ്‌.
ഭൂമിയുടെ അച്ചുതണ്ടിന്റെ പുരസ്സരണം അണു് ഇതിന്‌ കാരണം.
പണ്ട്‌  മേഷാദി മേടത്തിൽ ആയിരുന്നു.
എന്നാൽ വിഷുവങ്ങളുടെ പുരസ്സരണം കാരണം മേഷാദി ഇപ്പോൾ മീനം രാശിയിൽ ആണ്‌.
എന്നിട്ടും നമ്മൾ വിഷു ആഘോഷിക്കുന്നത്‌ മേടത്തിൽ ആണ്.
ഐതിഹ്യം നരകാസുരൻ ശ്രീകൃഷ്ണനാൽ വധിക്കപ്പെട്ട ദിവസമാണ് വിഷുവായി ആഘോഷിക്കുന്നതെന്നാണ് ഒരു ഐതിഹ്യം.
രാവണന്റെ മേൽ രാമൻ നേടിയ വിജയം ആഘോഷിക്കുവാനാണ്‌ വിഷു എന്നാണ്‌ ഒരു ഐതിഹ്യം.
രാമൻ തന്നെ സീതയുമായി അയോദ്ധ്യയിൽ തിരിച്ചെത്തിയ ദിവസം ദീപാവലിയായും കൊണ്ടാടുന്നതെന്ന് മറ്റൊരു ഐതിഹ്യം.
രാവണന്റെ കൊട്ടാരത്തിനുള്ളിൽ വെയിൽ തട്ടിയത് രാവണന് ഇഷ്ടപ്പെടാഞ്ഞതിനാൽ സൂര്യനെ നേരെ ഉദിക്കാൻ രാവണൻ സമ്മതിച്ചില്ലെന്നും രാവണനെ രാമൻ വധിച്ചശേഷമാണ് സൂര്യൻ നേരെ ഉദിച്ചതാണ് വിഷുവായി ആഘോഷിക്കുന്നതെന്നും മറ്റൊരു വിശ്വാസം ഉണ്ട്.
ഒരു ഐതീഹ്യം ഇങ്ങനെയാണ്.
കണ്ണനെ തന്റെ കളിക്കൂട്ടുകാരനായി കണ്ടിരുന്ന ഒരു കുട്ടിയുണ്ടായിരുന്നു.
ആ കുഞ്ഞിന് ഒരേയൊരു ആഗ്രഹമേ ഉണ്ടായിരുന്നുള്ളു.
ശ്രീകൃഷ്ണ ഭഗവാന്റെ ബാലരൂപം കാണണം.
കണ്ണനോടൊപ്പം കളിക്കണം.
അവൻ അതിന് വേണ്ടി മാത്രം പ്രാർത്ഥിച്ചു.
ആ കുഞ്ഞിന്റെ പ്രാർത്ഥനയിൽ മനം നിറഞ്ഞ ശ്രീകൃഷ്ണൻ ഉണ്ണിക്കണ്ണന്റെ രൂപത്തിൽ ആ ബാലന്റെ മുമ്പിൽ പ്രത്യക്ഷപ്പെട്ടു.
സന്തോഷംകൊണ്ട് ആ കുട്ടി കണ്ണീരൊഴുക്കിക്കൊണ്ടിരുന്നു.
ശ്രീകൃഷ്ണൻ ബാലനോട് എന്താണ് വേണ്ടത് എന്ന് ചോദിച്ചു.
നിന്നെ കാണുന്നതല്ലാതെ മറ്റെന്തു കിട്ടാനാണ് എന്നാണ് ആ കുട്ടി കണ്ണീരോടെ മറുപടി പറഞ്ഞത്.
ബാലന് തന്നോടുള്ള സ്നേഹത്തിൽ മനസ്സ് നിറഞ്ഞ ശ്രീ കൃഷ്ണൻ തന്റെ അരയിൽ അണിഞ്ഞിരുന്ന അരഞ്ഞാണം ആ ബാലന് സമ്മാനമായി നൽകി.
ബാലൻ തനിക്ക് കണ്ണനിൽ നിന്നും കിട്ടിയ സമ്മാനം എന്ന പേരിൽ പലരെയും ആ അരപ്പട്ട കാണിച്ചു കൊടുത്തെങ്കിലും ആരും അവനെ വിശ്വസിച്ചില്ല.
അടുത്ത ദിവസം അമ്പലത്തിലെ പൂജാരി നടതുറന്നപ്പോൾ കണ്ണന്റെ അരയിലെ അരപ്പട്ട കാണാതായത് ശ്രദ്ധിക്കുകയും ആ വാർത്ത നാട്ടിൽ പരക്കുകയും ചെയ്തു.
പലരും ആ ബാലൻ കള്ളനാണെന്ന് മുദ്രകുത്തി അപമാനിക്കാൻ തുടങ്ങി.
എന്നാൽ ആളുകൾ തന്റെ കുട്ടിയെ കള്ളനെന്ന് വിളിക്കുന്നത് കുട്ടിയുടെ അമ്മയ്ക്ക് സഹിക്കാൻ കഴിഞ്ഞില്ല.
അവർ പൊട്ടികരഞ്ഞുകൊണ്ട് ബാലനെ അടിച്ച് ചങ്ങല വലിച്ചെറിഞ്ഞു.
ചങ്ങല ഒരു കൊന്ന മരത്തിൽ കുടുങ്ങി, മരം പെട്ടെന്ന് മഞ്ഞ പൂക്കൾ കൊണ്ട് വിരിഞ്ഞു.
ശോഭനമായി.
ഈ മരമാണ് കണിക്കൊന്ന എന്നറിയപ്പെടാൻ തുടങ്ങിയത്.
ആ ദിവസമാണ് വിഷു എന്ന് ഐതീഹ്യം.
ആചാരങ്ങൾ വിഷുക്കണി മറ്റൊരു ദൃശ്യം
കേരളത്തിന്റെ പ്രധാന വിളവെടുപ്പുത്സവങ്ങളാണ്‌ വിഷുവും ഓണവും.
ഓണം വിരിപ്പുകൃഷിയുമായി ബന്ധപ്പെട്ടാണെങ്കിൽ വിഷു വേനൽ പച്ചക്കറി വിളകളുമായി ബന്ധപ്പെട്ടാണ്‌ ആചരിക്കുന്നത്.
വിഷുവുമായി ബന്ധപ്പെട്ട ആചാരങ്ങൾ വ്യത്യസ്തമാണ്‌ .
വിഷുക്കണി ആണ്‌ ഏറ്റവും പ്രധാനപ്പെട്ടത്‌.
വിഷുക്കൈനീട്ടം, വിഷു സദ്യ, വിഷുക്കളി തുടങ്ങിയവ വിഷുവിനോട് അനുബന്ധിച്ചുള്ള ആഘോഷങ്ങളാണ്.
വിഷുക്കണി
കുടുംബത്തിലെ മുതിർന്ന സ്ത്രീകൾക്കാണ് ‌ വിഷുക്കണി ഒരുക്കുവാനും അത്‌ കാണിക്കുവാനുമുള്ള ചുമതല.
തേച്ചൊരുക്കിയ ഓട്ടുരുളിയിൽ അരിയും നെല്ലും ഉപയോഗിച്ച്‌ പാതി നിറച്ച്‌, കൂടെ അലക്കിയ , മുണ്ടും, പൊന്നും, വാൽക്കണ്ണാടിയും, കണിവെള്ളരിയും, കണിക്കൊന്നയും,  പഴുത്ത അടയ്ക്കയും വെറ്റിലയും, കണ്മഷി, ചാന്ത്, സിന്തൂരം, നാരങ്ങ എന്നിവയും കിഴക്കോട്ട് തിരിയിട്ട് കത്തിച്ച നിലവിളക്കും, നാളികേരപാതിയും, ശ്രീകൃഷ്ണന്റെ വിഗ്രഹവും വെച്ചാണ്‌ വിഷുക്കണി ഒരുക്കുക.
കണിക്കൊന്ന പൂക്കൾ വിഷുക്കണിയിൽ നിർബന്ധമാണ്‌.
ഐശ്വര്യസമ്പൂർണ്ണമായ അതായത്‌ പ്രകാശവും, ധനവും, ഫലങ്ങളും, ധാന്യങ്ങളും എല്ലാം ചേർന്ന വിഷുക്കണി കണ്ടുണരുമ്പോൾ, പുതിയൊരു ജീവിതചംക്രമണത്തിലേക്കുള്ള വികാസമാണത്രെ സംഭവിക്കുക
ചിലയിടങ്ങളിൽ കുറിക്കൂട്ടും, ഗ്രന്ഥവും, വെള്ളിപ്പണം, ചക്ക, മാങ്ങ മുതലായവയും കണിക്ക് വെയ്ക്കാറുണ്ട്‌.
കത്തിച്ച ചന്ദനത്തിരിയും, വെള്ളം നിറച്ച ഓട്ടുകിണ്ടിയും,പുതിയ കസവുമുണ്ടും അടുത്തുണ്ടാവണം എന്നാണ്‌ പറയുന്നത്‌
പ്രായമായ സ്ത്രീ രാത്രി കണി ഒരുക്കി ഉറങ്ങാൻ കിടക്കും.
പുലർച്ചെ എഴുന്നേറ്റ് കണികണ്ട്, മറ്റുള്ളവരെ കണികാണിക്കും
ഉറക്കത്തിൽ നിന്ന് വിളിച്ചുണർത്തി പുറകിൽ നിന്നും കണ്ണുപൊത്തി കൊണ്ടുപോയാണ്‌ കണികാണിക്കുന്നത്‌.
കുടുംബാംഗങ്ങൾ എല്ലാവരും കണികണ്ടാൽ പിന്നെ വീടിന്റെ കിഴക്കുവശത്ത്‌ കണികൊണ്ടുചെന്ന് പ്രകൃതിയെ കണികാണിക്കണം, അതിനു ശേഷം ഫലവൃക്ഷങ്ങളേയും, വീട്ടുമൃഗങ്ങളേയും കണികാണിക്കുന്നു വിഷുക്കൈനീട്ടം
കണി കണ്ടതിനുശേഷം ഗൃഹനാഥൻ അല്ലെങ്കിൽ ഗ്രഹനാഥ കുടുംബാംഗങ്ങൾക്ക് നൽകുന്ന സമ്മാനമാണ് വിഷുക്കൈനീട്ടം എന്നറിയപ്പെടുന്നത്.
ആദ്യകാലങ്ങളിൽ നൽകിയിരുന്നത് സ്വർണ്ണം, വെള്ളി എന്നിവയിൽ ഉണ്ടാക്കിയ നാണയങ്ങൾ ആയിരുന്നു .
വർഷം മുഴുവനും സമ്പൽ സമൃദ്ധി, ഐശ്വര്യം എന്നിവ ഉണ്ടാകട്ടേ എന്ന് അനുഗ്രഹിച്ചുകൊണ്ടാണ് കൈനീട്ടം നൽകുന്നത്.
പ്രായമായവർ പ്രായത്തിൽ കുറവുള്ളവർക്കാണ് സാധാരണ കൈനീട്ടം നൽകുന്നത് എങ്കിലും ചില സ്ഥലങ്ങളിൽ പ്രായം കുറഞ്ഞവർ മുതിർന്നവർക്കും കൈനീട്ടം നൽകാറുണ്ട്.
പ്രത്യേകിച്ച് വരുമാനവും തൊലിഴും ഉള്ള ആളുകൾ ആണ് ഇത്തരത്തിൽ കൈനീട്ടം നൽകിയിരുന്നത്.
ചക്കയ്ക്ക് പനസം എന്നു മാത്രമേ പറയാവൂ , വിഷു വിഭവങ്ങളിൽ ചക്ക എരിശ്ശേരി, ചക്ക വറുത്തത് തുടങ്ങിയ വിഭവങ്ങൾ ഉണ്ടായിരിക്കും.
എരിശ്ശേരിയിൽ ചക്കയുടെ എല്ലാ ഭാഗങ്ങളും ചേർത്തിരിക്കും.
ഒരു മുഴുവൻ ചക്കച്ചുള, തൊലിയോട് കൂടിയ ചക്കക്കുരു, ചക്കയുടെ കൂഞ്ഞ് വിഷു പുറത്തേ മുള്ള് എന്നിവയും എരിശ്ശേരിയിൽ ചേർത്തിരിക്കും.
വള്ളുവനാട് പ്രദേശങ്ങളിൽ വിഷു ദിവസം കഞ്ഞി സദ്യയായിരിക്കും പ്രധാനം.
വാഴപ്പോള വൃത്താകൃതിയിൽ ചുരുട്ടി അതിൽ വാഴയില വച്ച് പഴുത്ത പ്ലാവിലകൊണ്ടാണ്  തേങ്ങ ചിരകിയിട്ട് കഞ്ഞി കുടിക്കുന്നത്.
ഇതിനു കൂടെ കഴിക്കാൻ ചക്ക എരിശ്ശേരിയും ചക്ക വറുത്തതും ഉണ്ടായിരിക്കും.
കേരളത്തിലെ ചില ഭാഗങ്ങളിൽ ഓണസദ്യയുടേതു പോലെയുള്ള വിഭവസമൃദ്ധമായ സദ്യയും ഉണ്ടായിരിക്കും.
രാവിലെ പ്രാതലിന് ചിലയിടങ്ങളിൽ വിഷുക്കട്ട എന്ന വിഭവവും കാണാറുണ്ട്‌.
നാളികേരപ്പാലിൽ പുന്നെല്ലിന്റെ അരി വേവിച്ച് ജീരകം ചേർത്ത് വറ്റിച്ചാണ് വിഷുക്കട്ട ഉണ്ടാക്കുന്നത്‌.
വിഷുക്കട്ടക്ക് മധുരമോ ഉപ്പോ ഉണ്ടാവാറില്ല.
ശർക്കര പാനിയോ , മത്തനും , പയറും കൊണ്ടുള്ള കറിയോ ഉപയോഗിച്ചായിരിക്കും ഇത് കഴിക്കുക.
തൃശ്ശൂരിലെ വിഷുവിന് വിഷുക്കട്ട നിർബന്ധമാണ്.
ഉച്ചക്ക്‌ വിഭവസമൃദ്ധമായ സദ്യ.
സദ്യയിൽ മാമ്പഴപുളിശ്ശേരി നിർബന്ധം.
ചക്ക എരിശ്ശേരിയോ , ചക്കപ്രഥമനോ കാണണം.
ഓണസദ്യയിൽ നിന്ന് വിഷുസദ്യക്കുള്ള വ്യത്യാസവും ഇതു തന്നെ.
തൊടികളിൽ ചക്കയും മാങ്ങയും നിറഞ്ഞു നിൽക്കുന്ന കാലമായതുകൊണ്ടാവാമിത്‌.
വിഷുക്കട്ട
തലേനാൾ സംക്രാന്തിയാണ്.
അന്ന് വൈകീട്ട് വീട്ടിലെ ഉപയോഗശൂന്യമായ വസ്തുക്കൾ കത്തിച്ചുകളയുന്നു.
വീട് ശുദ്ധിയാക്കുകയും പുതിയ വർഷത്തെ വരവേൽക്കുയും ആണ് ഇതിന്റെ ഉദ്ദേശം.
അതോടെ വീടുകളിൽ പടക്കം പൊട്ടിച്ചു തുടങ്ങുകയായി.
ഓലപ്പടക്കം, മാലപ്പടക്കം, കമ്പിത്തിരി, പൂത്തിരി, മേശപ്പൂത്തിരി, മത്താപ്പ് തുടങ്ങിയ നിറപ്പകിട്ടാർന്നതുമായ വർണ്ണ പടക്കങ്ങൾ കത്തിക്കുന്നത് കേരളത്തിൽ പതിവാണ്.
ഇത് വിഷുനാളിലും കാലത്ത് കണികണ്ടശേഷവും വൈകീട്ടും തുടരുന്നു.
കണിക്കൊന്ന കണിക്കൊന്നപ്പൂക്കൾ.
വിഷുവുമായി ബന്ധമുള്ള ഒന്നാണ്‌ കണിക്കൊന്ന (ഇന്ത്യൻ ലബർണം).
കൊന്നപ്പൂ വിഷുക്കാലത്ത് കേരളത്തിലെങ്ങും പൂത്തു നിൽകുന്നത് നയനാന്ദകരമായ കാഴ്ചയൊരുക്കുന്നു.
കർണ്ണികാരം എന്നും അറിയുന്ന കണികൊന്നകളിൽ വിരിയുന്ന മഞ്ഞപ്പൂക്കളാണ്‌ കേരളത്തിന്റെ സംസ്ഥാന പുഷ്പവും.
അതിർത്തി പ്രദേശങ്ങളിലും ഈ മരം കാണപ്പെടുന്നുണ്ട്.
വിഷുവിനായി നാട്‌ ഒരുങ്ങുമ്പോഴേ കൊന്നകളും പൂത്തു തുടങ്ങും.
വേനലിൽ സ്വർണ്ണത്തിന്റെ നിധി ശേഖരം തരുന്ന വൃക്ഷം എന്നാണ്‌ കൊന്നകളെപറ്റി പുരാണങ്ങളിൽ പറയുന്നത്‌.
എന്നാൽ മറ്റൊരു ഉപകാരവുമില്ലാത്ത ഈ മരം വിഷുക്കാലത്ത് പൂത്തിരുന്നതിനാലാവാം ഈ പൂവും വിഷുച്ചടങ്ങുകളുമായി ബന്ധപ്പെടുന്നത് എന്ന് ചില 
ചരിത്രകാരന്മാർ കരുതുന്നു.
വിഷുവിനോട് അനുബന്ധിച്ച് അനവധി ആചാരങ്ങൾ കൃഷിയേ സംബന്ധിച്ച് നിലനിൽക്കുന്നു.
ചാലിടീൽ കർമ്മം, കൈക്കോട്ടുചാൽ, വിഷുക്കരിക്കൽ, വിഷുവേല, വിഷുവെടുക്കൽ, പത്താമുദയം എന്നിവ വിഷുവിനോട് അനുബന്ധിച്ച് നടക്കുന്ന ആചാരങ്ങളാണ്.
ചാലിടീൽ
വിഷുസദ്യയ്ക്ക് മുൻപായി നടത്തുന്ന ഒരു ആചാരമാണിത്.
വിഷു ദിവസം ആദ്യമായി നിലം ഉഴുതുമറിച്ച് വിത്ത് ഇടുന്നതിന് ചാലിടീൽ എന്നു പറയുന്നു.
കന്നുകാലികളെ കുളിപ്പിച്ച് കുറി തൊട്ട് കൊന്നപ്പൂങ്കുലകൾ കൊണ്ട് അലങ്കരിച്ച്  കൃഷി സ്ഥലത്ത് എത്തിക്കുന്നു.
പുതിയ വസ്ത്രം നിർബന്ധമില്ലെങ്കിലും കാർഷികോപകരണങ്ങൾ എല്ലാം പുതിയവ ആയിരിക്കും ഉപയോഗിക്കുക.
അത് കന്നുകാലികളെ പൂട്ടി നിലം ഉഴുതുമറിക്കുന്നു.
അതിനുശേഷം ചാലുകളിൽ അവിൽ , മലർ , ഓട്ടട എന്നിവ നേദിക്കുന്ന ചടങ്ങാണിത്.
കൈക്കോട്ടുചാൽ
വിഷു സദ്യയ്ക്ക് ശേഷം നടത്തുന്ന ഒരു ആചാരമാണിത്.
പുതിയകൈക്കോട്ടിനെ കഴുകി; കുറി തൊടുവിച്ച് കൊന്നപ്പൂക്കൾ കൊണ്ട് അലങ്കരിക്കുന്നു.
അങ്ങനെ അണിയിച്ചൊരുക്കിയ കൈക്കോട്ട്;വീടിന്റെ കിഴക്ക്കു പടിഞ്ഞാറു ഭാഗത്ത് വഴ്ഴ് പൂജിക്കയും അതിനുശേഷം കുറച്ചു സ്ഥലത്ത് കൊത്തികിളയ്ക്കുന്നു.
അങ്ങനെ കൊത്തിക്കിളച്ചതിൽ കുഴിയെടുത്ത് അതിൽ നവധാന്യങ്ങൾ, പച്ചക്കറി വിത്തുകൾ  എന്നിവ ഒരുമിച്ച് നടുന്നു.
പാടങ്ങളിൽ കൃഷി ഇറക്കിക്കഴിഞ്ഞ കർഷകർ പറമ്പു കൃഷിയിലും തുടക്കമിടുന്നു എന്നു വരുത്തുന്നതിനാണ് ഈ ആചാരം നടത്തുന്നത്.
വിഷു ദിനത്തിൽ കെട്ടുകാഴ്ചകളുമായി വെണ്മണിയിലെ വിവിധ കരകളിൽ നിന്നും ഭക്തർ ഇവിടെ വന്നു കൂടുന്നു.
മുഖാമുഖമായി നിർത്തുന്ന വീതിയുള്ള വേലത്തേരുകളുടെ തട്ടിൽ നിന്നും, യുദ്ധം ചെയ്യുന്നതിന് സമാനമായ വേലകളി ചാമക്കാവിലെ മാത്രം പ്രത്യേകതയാണ് .
കാർഷിക വിഭവങ്ങളുടെയും,മറ്റ് ഗ്രാമീണ ഉൽപ്പന്നങ്ങളുടെ വൻവിപണനം വിഷു ദിനത്തിൽ ഇവിടെ നടത്തപ്പെടുന്നു.
വിവിധ കാർഷിക വിളകളുടെ വിത്തുകൾ വാങ്ങുന്നതിന് ദൂരദേശങ്ങളിൽ നിന്നും ആളുകൾ ഇവിടെയെത്താറുണ്ട്.
വിഷുമാറ്റം
ചേരാനെല്ലൂരിൽ നടക്കുന്ന ഏകദിനവ്യാപാരം വിഷുമാറ്റം എന്നാണ്‌ അറിയപ്പെടുന്നത്.
നാണയസമ്പ്രദായം നടപ്പിലാവുന്നതിനു മുന്നേ തന്നെ നടന്നു വന്ന ഈ രീതിക്ക് സംഘകാലത്തോളം പഴക്കമുണ്ട്.
അടുത്തുള്ള ചേന്ദമംഗലത്തും ഏലൂരിലും സമാനമായ ആഘോഷം വിഷുനാളിൽ നടത്തപ്പെടുന്നുണ്ട്.
കാർഷികവിളകളും കൈകൊണ്ടുണ്ടാക്കുന്ന ഉപഭോഗവസ്തുക്കളുമാണ്‌ ഈ മാറ്റത്തിൽ മുഖ്യമായും പങ്ക് കൊള്ളുന്നത്.
വിഷുഫലം
വിഷുഫലം പറയുന്ന രീതി പണ്ടുകാലത്ത് സാർവത്രികമായിരുന്നു.
പണിക്കർ (കണിയാൻ) വീടുകളിൽ വന്ന് വിഷുഫലം ഗണിച്ച് പറയുന്നരീതിയാണിത്.
ആ വർഷത്തെ മഴയുടെ ഏറ്റക്കുറച്ചിലനുസരിച്ചുള്ള കണക്കാണത്.
എത്ര പറ മഴ കിട്ടും, മഴ ഇടിമിന്നലോടു കൂടിയാവുമോ, കാറ്റുണ്ടാവുമോ എന്നൊക്കെ വായിച്ച് കേൾപ്പിക്കും.
വിഷു സംക്രാന്തി നാളിലാണ്‌ പണിക്കർ വരുന്നത്.
അവർക്ക് ഇതിനായി ലഭിക്കുന്ന പ്രതിഫലത്തെ "യാവന" എന്നാണ് പറയുക.
വിഷു ഫലം സൂര്യൻ മേട രാശിയിൽ പ്രവേശിക്കുന്നതുമായി ബന്ധപ്പെട്ടിരിക്കുന്നു.
ഒരു വർഷത്തെ ഗ്രഹങ്ങളുടെ ഗതിവിഗതികൾ അടിസ്ഥാനമാക്കി വിഷുഫലം പ്രവചിക്കുന്ന രീതി പുരാതന കാലം മുതൽ നില നിന്നിരുന്നു.
ഭാരതത്തിലെ കാർഷികപഞ്ചാംഗത്തിലെ ആദ്യദിനമാണ്‌ കേരളത്തിൽ വിഷു ആയി ആഘോഷിക്കുന്നത്‌.
ഭാരതത്തിലെമ്പാടും ഇതേ ദിവസം ആഘോഷങ്ങൾ ഉണ്ട്‌.
ഉദാഹരണത്തിന്‌ അസമിലെ ബിഹു .
വൈശാഖമാസത്തിലെ ബൈഹാഗ്‌ ആണ്‌ അവർക്ക്‌ ബിഹു.
അന്നേ ദിവസം കാർഷികോത്സവത്തിനു പുറമെ നവവത്സരവും, വസന്തോത്സവവും എല്ലാമായി അവർ ആഘോഷിക്കുന്നു.
കൃഷിയിടങ്ങളിലെ പൊലിപ്പാട്ടും, വളർത്തുമൃഗങ്ങളെ കണികാണിക്കലും, കൈനീട്ടം നൽകലും എല്ലാം വിഷുവിലും ഉണ്ട്.
ഇതുംകാണുക കണികാണൽ വിഷുവം ചിത്രങ്ങൾ വിഷുക്കണി വിഷുക്കണി മേശപ്പൂ കമ്പിത്തിരി പൂത്തിരി മത്താപ്പൂ മത്താപ്പൂ അവലംബം ↑ {{ cite book }} : Cite has empty unknown parameter: | coauthors= ( help ) ↑ ↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ↑ ↑ ബിന്ദു.
ഒ.എൻ. വിഷുക്കണി 2011, മലയാള മനോരമയുടെ വിഷു പ്രത്യേകപതിപ്പ്, താൾ 42-45 ↑ Vishu Phalam ↑ ↑ പുറംകണ്ണികൾ
http://spirituality.indiatimes.com/articleshow/1734400020.cms Archived 2005-12-05 at the Wayback Machine
പൃഥ്വിരാജ് ചൗഹാൻ ഇംഗ്ലീഷ് വിലാസം https://ml.wikipedia.org/wiki/Prithviraj_Chauhan
പൃഥ്വിരാജ് മൂന്നാമൻ (  വാഴ്ച. c. 1178 -1192 എ.ഡി.) പൃഥ്വിരാജ് ചൗഹാൻ അല്ലെങ്കിൽ റായ് പിത്തൊര എന്ന് അറിയപ്പെടുന്ന  ഛഹമന (ചൗഹാൻ) രാജവംശത്തിലെഒരു രാജാവായിരുന്നു .
ഇന്നത്തെ വടക്കുപടിഞ്ഞാറൻ ഇന്ത്യയിലെ പരമ്പരാഗത ചാഹമന (ചൗഹാൻ)   (ചൗഹാൻ)പ്രദേശമായ സപദലക്ഷ അദ്ദേഹം ഭരിച്ചു.
ഇന്നത്തെ രാജസ്ഥാൻ , ഹരിയാന , ഡൽഹി എന്നിവയുടെ ഭൂരിഭാഗവും അദ്ദേഹം നിയന്ത്രിച്ചു; പഞ്ചാബ് , മധ്യപ്രദേശ് , ഉത്തർപ്രദേശ് എന്നിവയുടെ ചില ഭാഗങ്ങളും.
അദ്ദേഹത്തിന്റെ തലസ്ഥാനം അജയമേരു (ആധുനിക അജ്മീർ ) ആയിരുന്നു.
തന്റെ കരിയറിന്റെ തുടക്കത്തിൽ, പൃഥ്വിരാജ് നിരവധി അയൽരാജ്യങ്ങളായ ഹിന്ദു രാജ്യങ്ങൾക്കെതിരെ, പ്രത്യേകിച്ച് ചന്ദേല രാജാവായ പരമാർദിക്കെതിരെ സൈനിക വിജയം നേടി.
മുസ്ലീം ഗുരിദ് രാജവംശത്തിന്റെ ഭരണാധികാരിയായിരുന്ന ഘോറിലെ മുഹമ്മദിന്റെ ആദ്യകാല അധിനിവേശങ്ങളെയും അദ്ദേഹം ചെറുത്തു.
എന്നിരുന്നാലും, 1192 CE- ൽ, ഗുറീഡുകൾ പൃഥ്വിരാജിനെ രണ്ടാം തരൈൻ യുദ്ധത്തിൽ പരാജയപ്പെടുത്തി, താമസിയാതെ അദ്ദേഹത്തെ വധിച്ചു.
ഇസ്ലാമിക് അധിനിവേശത്തിലെ ഒരു സുപ്രധാന സംഭവമായി ടാരൈനിലെ അദ്ദേഹത്തിന്റെ പരാജയം കണക്കാക്കപ്പെടുന്നു,  നിരവധി അർദ്ധ ഇതിഹാസ വിവരണങ്ങളിൽ ഈ യുദ്ധം  വിവരിച്ചിട്ടുണ്ട്.
ഈ അക്കൗണ്ടുകളിൽ ഏറ്റവും പ്രചാരമുള്ളത് പൃഥ്വിരാജ് റാസോ ആണ് , അത് അദ്ദേഹത്തെ ഒരു രജപുത്രനായി അവതരിപ്പിക്കുന്നു.
വിവരങ്ങളുടെ ഉറവിടങ്ങൾ
പൃഥ്വിരാജിന്റെ ഭരണകാലത്ത് നിലവിലുള്ള ലിഖിതങ്ങൾ എണ്ണത്തിൽ കുറവാണ്, അവ രാജാവ് തന്നെ പുറപ്പെടുവിച്ചതല്ല.
മധ്യകാല ഐതിഹാസിക ചരിത്രത്തിൽ നിന്നാണ് അദ്ദേഹത്തെക്കുറിച്ചുള്ള കൂടുതൽ വിവരങ്ങൾ ലഭിക്കുന്നത്.
തരൈന്  പോരാട്ടങ്ങളെ ക്കുറിച്ചുള്ള  മുസ്ലിം വിവരണങ്ങൾ കൂടാതെ, ഹിന്ദു, ജൈന രചയിതാക്കളുടെ (ഇതിഹാസം കവിതകൾ) നിരവധി മധ്യകാല കാവ്യങ്ങളിലും ഇത് സൂചിപ്പിച്ചിട്ടുണ്ട് ).
പൃഥ്വിരാജ വിജയം, ഹമ്മിറ മഹാകാവ്യ , പൃഥ്വിരാജ് റാസോ എന്നിവ ഇതിൽ ഉൾപ്പെടുന്നു .
ഈ വിവരണങ്ങളിൽ യൂലോജിസ്റ്റിക് വിവരണങ്ങൾ അടങ്ങിയിരിക്കുന്നു, അതിനാൽ അവ പൂർണ്ണമായും വിശ്വസനീയമല്ല.
പൃഥ്വിരാജിന്റെ ഭരണകാലത്ത് നിലനിൽക്കുന്ന ഏക സാഹിത്യഗ്രന്ഥമാണ് പൃഥ്വിരാജ വിജയ.
പൃഥ്വിരാജിനെ ഒരു മഹാനായ രാജാവായി പ്രചരിപ്പിച്ച പൃഥ്വിരാജ് റാസോ , അദ്ദേഹത്തിന്റെ കൊട്ടാര കവി ചന്ദ് ബർദായ് എഴുതിയതാണെന്ന് പറയപ്പെടുന്നു.
എന്നിരുന്നാലും, അതിശയോക്തി കലർന്ന നിരവധി വർണനകൾ ഇതിൽ അടങ്ങിയിരിക്കുന്നു, അവയിൽ മിക്കതും ചരിത്രത്തിന്റെ ഉദ്ദേശ്യങ്ങൾക്ക് ഉപയോഗപ്രദമല്ല.
മറ്റ് ചില ഇന്ത്യൻ ഗ്രന്ഥങ്ങളിലും പൃഥ്വിരാജിനെ പരാമർശിക്കുന്നുണ്ടെങ്കിലും ചരിത്രപരമായ മൂല്യത്തെക്കുറിച്ച് കൂടുതൽ വിവരങ്ങൾ നൽകുന്നില്ല.
ഉദാഹരണത്തിന്, സംസ്കൃത കവിത സമാഹാരങ്ങളും ശാരംഗധര-പഢതി (1363) അവനെ പുകഴ്ത്തി ഒരു വാക്യം അടങ്ങിയിരിക്കുന്നു, കംഹദദെ പ്രബന്ധം (1455) ഒരിടത്ത്  ജലൊരെ ഛഹമന രാജാവായ വിരമദെ യുടെ അവതാരമാണെന്നു വരെ  അവനെ പരാമർശിക്കുന്നുണ്ട് .
അദ്യകാലജീവിതം
പൃഥ്വിരാജ് ജനിച്ചത് ഛഹമന രാജാവ് സൊമേശ്വരനാണ്.
രാജ്ഞിയുടെ പേരു കർപൂരദേവി (ഒരു കലചൂരി രാജകുമാരി).
പൃഥ്വിരാജും തന്റെ ഇളയ സഹോദരൻ ഹരിരാജനും ജനിച്ചത് ഗുജറാത്തിൽ ആണ്, അവിടെയാണ് അവരുടെ പിതാവ് സൊമെശ്വരൻ അദ്ദേഹത്തിന്റെ അമ്മാമന്മാരായ ൾ  ചാലൂക്യ രാജാക്കന്മരുടെ രാജധാനിയിൽ ആണ് വളർന്നത്.
പൃഥ്വിരാജ വിജയ പ്രകാരം പൃഥ്വിരാജ് ജനിച്ചത് ജ്യേഷ്ഠ മാസത്തിലെ 12 -ആം ദിവസമാണ്.
പാഠത്തിൽ അദ്ദേഹത്തിന്റെ ജനന വർഷത്തെക്കുറിച്ച് പരാമർശിക്കുന്നില്ല, മറിച്ച് അദ്ദേഹത്തിന്റെ ജനനസമയത്ത് ചില ജ്യോതിഷ ഗ്രഹ സ്ഥാനങ്ങൾ നൽകുന്നു, അവയെ ശുഭമെന്ന് വിളിക്കുന്നു.
ഈ സ്ഥാനങ്ങളെ അടിസ്ഥാനമാക്കി, മറ്റ് ചില ഗ്രഹനിലകൾ ഏറ്റെടുത്ത്, ദശരഥ ശർമ്മ പൃഥ്വിരാജിന്റെ ജനന വർഷം 1166 CE (1223 VS ) ആയി കണക്കാക്കുന്നു.
പൃഥ്വിരാജ് രണ്ടാമന്റെ മരണശേഷം ചഹമന രാജാവായി കിരീടധാരണം ചെയ്യപ്പെട്ടപ്പോൾ പൃഥ്വിരാജ് ഗുജറാത്തിൽ നിന്ന് അജ്മീറിലേക്ക് മാറി.
1177 CE (1234 VS ) ൽ പൃഥ്വിരാജിന് 11 വയസ്സുള്ളപ്പോൾ സോമേശ്വര മരിച്ചു.
സോമേശ്വരന്റെ ഭരണകാലത്തെ അവസാനത്തെ ലിഖിതവും പൃഥ്വിരാജിന്റെ ഭരണകാലത്തെ ആദ്യ ലിഖിതവും ഈ വർഷമാണ്.
സമയത്ത്  പൃഥ്വിരാജ്പ്രായപൂർത്തിയായിട്ടില്ലാത്തതിനാൽ , അവന്റെ അമ്മ  റീജന്റ് ആയി.
ഹമ്മീറ മഹാകാവ്യ അവകാശപ്പെടുന്നത് സോമേശ്വരൻ തന്നെ പൃഥ്വിരാജിനെ സിംഹാസനത്തിൽ പ്രതിഷ്ഠിക്കുകയും പിന്നീട് വനത്തിലേക്ക് വിരമിക്കുകയും ചെയ്തു എന്നാണ് .
എന്നിരുന്നാലും, ഇത് സംശയാസ്പദമാണ്.
രാജാവായിരുന്ന ആദ്യ വർഷങ്ങളിൽ, പൃഥ്വിരാജിന്റെ ഒരു റീജൻസി കൗൺസിലിന്റെ സഹായത്തോടെ.
അമ്മ ഒരു ഭരണം നിയന്ത്രിച്ചു,
പൃഥ്വിരാജിന്റെ അമ്മയുടെ പിതൃസഹോദരനായ ഭുവനിക്കമല്ല, ഈ സമയത്ത് മറ്റൊരു പ്രധാന മന്ത്രിയായിരുന്നു.
പൃഥ്വിരാജ വിജയന്റെ അഭിപ്രായത്തിൽ , ഗരുഡൻ വിഷ്ണുവിനെ സേവിക്കുന്നതുപോലെ പൃഥ്വിരാജിനെ സേവിച്ച ധീരനായ ഒരു ജനറലായിരുന്നു അദ്ദേഹം.
അദ്ദേഹം "നാഗങ്ങളെ കീഴ്പ്പെടുത്തുന്ന കലയിൽ പ്രാവീണ്യം നേടിയിരുന്നു" എന്നും പാഠത്തിൽ പറയുന്നു.
പതിനഞ്ചാം നൂറ്റാണ്ടിലെ ചരിത്രകാരനായ ജോനരാജയുടെ അഭിപ്രായത്തിൽ, ഇവിടെ "നാഗ" എന്നത് ആനകളെയാണ് സൂചിപ്പിക്കുന്നത്.
എന്നിരുന്നാലും, ഹാർ ബിലാസ് സർദ നാഗയെ ഒരു ഗോത്രത്തിന്റെ പേരായി വ്യാഖ്യാനിക്കുകയും ഭുവനിക്കമല്ല ഈ ഗോത്രത്തെ പരാജയപ്പെടുത്തുകയും ചെയ്തു.
ചരിത്രകാരനായ ദശരഥ ശർമ്മയുടെ അഭിപ്രായത്തിൽ, 1180 CE (1237 VS ) ൽ പൃഥ്വിരാജ് ഭരണത്തിന്റെ യഥാർത്ഥ നിയന്ത്രണം ഏറ്റെടുത്തു.
മറ്റ് ഇന്ത്യൻ ഭരണാധികാരികളുമായുള്ള സംഘർഷം നാഗാർജുന
പൃഥ്വിരാജിന്റെ ആദ്യ സൈനിക നേട്ടം അദ്ദേഹത്തിന്റെ മച്ചുനൻ നാഗാർജ്ജുനയുടെ ഒരു കലാപത്തെ അടിച്ചമർത്തുകയും ഗുഡാപുര തിരിച്ചുപിടിക്കുകയും ചെയ്തു (IAST: ഗുനാപുര; ഒരുപക്ഷേ ആധുനിക ഗുഡ്ഗാവ് ).
പൃഥ്വിരാജിന്റെ അമ്മാവൻ വിഗ്രഹരാജ നാലാമന്റെ മകനായിരുന്നു നാഗാർജുന, ചാഹമന  (ചൗഹാൻ) സിംഹാസനത്തിനായുള്ള പോരാട്ടം കുടുംബത്തിലെ രണ്ട് ശാഖകൾക്കിടയിൽ ഒരു മത്സരത്തിന് കാരണമായി.
പൃഥ്വിരാജ വിജയ പ്രകാരം, പൃഥ്വിരാജിന്റെ അധികാരത്തിനെതിരെ നാഗാർജ്ജുന മത്സരിക്കുകയും ഗുഡാപുര കോട്ട പിടിച്ചടക്കുകയും ചെയ്തു.
കാലാൾപ്പടയും ഒട്ടകങ്ങളും ആനകളും കുതിരകളും അടങ്ങുന്ന ഒരു വലിയ സൈന്യവുമായി പൃഥ്വിരാജ് ഗുഡാപുരയെ ഉപരോധിച്ചു.
നാഗാർജുന കോട്ടയിൽ നിന്ന് ഓടിപ്പോയി, പക്ഷേ ദേവഭട്ടൻ (ഒരുപക്ഷേ അദ്ദേഹത്തിന്റെ ജനറൽ) പ്രതിരോധം തുടർന്നു.
ആത്യന്തികമായി, പൃഥ്വിരാജിന്റെ സൈന്യം വിജയിക്കുകയും നാഗാർജുനന്റെ ഭാര്യയെയും അമ്മയെയും അനുയായികളെയും പിടിച്ചെടുക്കുകയും ചെയ്തു.
പൃഥ്വിരാജ വിജയയുടെ അഭിപ്രായത്തിൽ, പരാജയപ്പെട്ട സൈനികരുടെ തലയിൽ നിർമ്മിച്ച ഒരു മാല അജ്മീർ കോട്ട കവാടത്തിന് കുറുകെ തൂക്കിയിട്ടിരുന്നു.
ഭടാനകന്മാർ
രണ്ട് ജൈന സന്യാസിമാർ തമ്മിലുള്ള സംവാദത്തെക്കുറിച്ച് വിവരിക്കുമ്പോൾ ഖരതര -ഗച്ഛ- പട്ടാവലിയിലെ രണ്ട് വാക്യങ്ങൾ ഭടാനകന്മാരുടെ മേൽ പൃഥ്വിരാജിന്റെ വിജയത്തെക്കുറിച്ച് പരാമർശിക്കുന്നു.
പ്രസ്തുത സംവാദം നടന്നപ്പോൾ, ഈ വിജയം 1182 CE- ന് മുമ്പുള്ളതായി കണക്കാക്കാം.
സിന്തിയ ടാൽബോട്ടിന്റെ അഭിപ്രായത്തിൽ, ബദനയ്ക്ക് ചുറ്റുമുള്ള പ്രദേശം നിയന്ത്രിക്കുന്ന ഒരു അവ്യക്തമായ രാജവംശമായിരുന്നു ഭടനകന്മാർ .
ദശരഥ ശർമ പ്രകാരം ഭടാനക പ്രദേശം  ഇന്നത്തെ  ഭിവാനിയിൽ, റെവാരി  അൽവാർ ചുറ്റുമുള്ള അടങ്ങിയത് ആണെന്ന് കരുതുന്നു.
ജെജകഭക്തിയിലെ ചന്ദേലർ
1182-83 CE (1239 VS ) പൃഥ്വിരാജിന്റെ ഭരണകാലത്തെ മദൻപുർ ലിഖിതങ്ങൾ ചണ്ഡേല രാജാവായിരുന്ന പരമാർദി ഭരിച്ചിരുന്ന ജെജകഭക്തി (ഇന്നത്തെ ബുണ്ടേൽഖണ്ഡ് ) "പാഴാക്കി" തരിശാക്കി എന്ന് അവകാശപ്പെടുന്നു.
ചന്ദേല പ്രദേശത്ത് പൃഥ്വിരാജിന്റെ ആക്രമണം പൃഥ്വിരാജ് റാസോ , പരമൽ റാസോ , അൽഹ-റാസോ തുടങ്ങിയ പിൽക്കാല നാടോടിക്കഥകളിലും വിവരിച്ചിട്ടുണ്ട്.
ശാരംഗധരപദ്ധതി, പ്രബന്ധ ചിന്താമണി തുടങ്ങിയ മറ്റ് ഗ്രന്ഥങ്ങളും പരാമർദിക്ക് നേരെയുള്ള പൃഥ്വിരാജിന്റെ ആക്രമണത്തെക്കുറിച്ച് പരാമർശിക്കുന്നു.
ഖട്ടാരക ഗച്ഛപദ്ദതി പൃഥ്വിരാജ് ഒരു ദിഗ്വിജയം (എല്ലാ പ്രദേശങ്ങളും ആക്രമിച്ച് കീഴടക്കൽ) ചെയ്തു പറയുന്നു.
ഇത് പൃഥ്വിരാജിന്റെ ജജകഭുക്തിയിലേക്കുള്ള യാത്രയുടെ ആരംഭത്തെക്കുറിച്ചുള്ള ഒരു പരാമർശമായി തോന്നുന്നു.
ഗുജറാത്തിലെ ചൗലുക്യർ
പൃഥ്വിരാജും ഗുജറാത്തിലെ ചൗലൂക്യ (സോളങ്കി) രാജാവായ ഭീമൻ രണ്ടാമനും തമ്മിലുള്ള സമാധാന ഉടമ്പടിയെക്കുറിച്ച് ഖരതര-ഗച്ഛ-പട്ടാവലി പരാമർശിക്കുന്നു.
രണ്ട് രാജാക്കന്മാരും മുമ്പ് യുദ്ധത്തിലായിരുന്നുവെന്ന് ഇത് സൂചിപ്പിക്കുന്നു.
ഈ യുദ്ധം 1187 CE (1244 VS ) ന് മുമ്പുള്ളതായി കണക്കാക്കാം.
ഭീമന്റെ പ്രധാനമന്ത്രി ജഗദ്ദേവ പ്രതിഹാര "പൃഥ്വിരാജയിലെ താമരയെപ്പോലുള്ള രാജ്ഞികളുടെ ചന്ദ്രൻ" ആയിരുന്നു എന്ന് വെരാവൽ ലിഖിതത്തിൽ പറയുന്നു (ചന്ദ്രോദയം ഒരു ദിവസം പൂക്കുന്ന താമര അതിന്റെ ദളങ്ങൾ അടയ്ക്കുന്നതിന് കാരണമാകുന്നു എന്ന വിശ്വാസത്തിന്റെ സൂചന).
അക്കാലത്ത് ഭീമൻ പ്രായപൂർത്തിയാകാത്തയാളായിരുന്നതിനാൽ, ചൗലുക്യ പക്ഷത്ത് ജഗദ്ദേവൻ പ്രചാരണത്തിന് നേതൃത്വം നൽകിയതായി തോന്നുന്നു.
ചരിത്രപരമായി വിശ്വാസയോഗ്യമല്ലാത്ത പൃഥ്വിരാജ് റാസോ ചാഹമന (ചൗഹാൻ)-ചൗലുക്യ സമരത്തെക്കുറിച്ച് ചില വിശദാംശങ്ങൾ നൽകുന്നു.
അതനുസരിച്ച്, പൃഥ്വിരാജും ഭീമനും അബുവിന്റെ പരമാര രാജകുമാരിയായ ഇച്ചിണിയെ വിവാഹം കഴിക്കാൻ ആഗ്രഹിച്ചു.
അവളുമായി പൃഥ്വിരാജിന്റെ വിവാഹം രണ്ട് രാജാക്കന്മാർക്കിടയിൽ ഒരു മത്സരത്തിലേക്ക് നയിച്ചു.
ചരിത്രകാരനായ ജിഎച്ച് ഓജ ഈ ഇതിഹാസത്തെ സാങ്കൽപ്പികം എന്ന് തള്ളിക്കളയുന്നു, കാരണം ഇച്ചിനി സലഖയുടെ മകളായിരുന്നുവെന്നും ധരവർഷ അബുവിന്റെ പരമരാജാവായിരുന്നുവെന്നും പറയുന്നു.
ചരിത്രകാരനായ ആർബി സിംഗ് മറുവശത്ത്, അബുയിലെ മറ്റൊരു പരമാര ശാഖയുടെ തലവനായിരുന്നു സലാഖ എന്ന് വിശ്വസിക്കുന്നു.
പൃഥ്വിരാജിന്റെ അമ്മാവൻ കൻഹദേവൻ ഭീമന്റെ അമ്മാവൻ സാരംഗദേവന്റെ ഏഴ് ആൺമക്കളെ കൊന്നതായും റാസോ പരാമർശിക്കുന്നു.
ഈ കൊലപാതകങ്ങൾക്ക് പ്രതികാരം ചെയ്യാൻ ഭീമൻ ചാഹമന  (ചൗഹാൻ)രാജ്യം ആക്രമിക്കുകയും പൃഥ്വിരാജിന്റെ പിതാവ് സോമേശ്വരനെ വധിക്കുകയും നാഗോറിനെ പിടികൂടുകയും ചെയ്തു.
പൃഥ്വിരാജ് നാഗോർ വീണ്ടും പിടിച്ചടക്കി, ഭീമനെ പരാജയപ്പെടുത്തി കൊന്നു.
ഇത് ചരിത്രപരമായി തെറ്റാണെന്ന് അറിയപ്പെടുന്നു, കാരണം പൃഥ്വിരാജിന്റെ മരണശേഷം ഏകദേശം അരനൂറ്റാണ്ട് ഭീമൻ രണ്ടാമന്റെ ഭരണം തുടർന്നു.
അതുപോലെ, ചരിത്രപരമായ തെളിവുകൾ സൂചിപ്പിക്കുന്നത്, സോമേശ്വരന്റെ മരണസമയത്ത് ഭീമൻ രണ്ടാമൻ ഒരു കുട്ടിയായിരുന്നു, അതിനാൽ, അവനെ കൊല്ലാൻ കഴിയില്ല.
ഈ പൊരുത്തക്കേടുകൾക്കിടയിലും, നാഗൂരിൽ ചഹമനുകളും  (ചൗഹാൻ) ചൗലുക്യരും തമ്മിലുള്ള യുദ്ധത്തിന് ചില തെളിവുകൾ ഉണ്ട്.
1184 CE (1241 VS ) ൽ നാഗോർ യുദ്ധത്തിൽ മൊഹിൽ സൈനികരുടെ മരണത്തിന്റെ ഓർമ്മയ്ക്കായി ബിക്കാനീറിനടുത്തുള്ള ചർലു ഗ്രാമത്തിൽ നിന്ന് കണ്ടെത്തിയ രണ്ട് ലിഖിതങ്ങൾ.
ചൗഹാൻമാരുടെ (ചാഹമനസ്) ഒരു ശാഖയാണ് മൊഹിലുകൾ, പൃഥ്വിരാജ് റാസോയിൽ വിവരിച്ച യുദ്ധത്തെ ലിഖിതങ്ങൾ പരാമർശിക്കാൻ സാധ്യതയുണ്ട്.
1187 CE- ന് മുമ്പ്, ജഗദ്ദേവ പ്രതിഹാര പൃഥ്വിരാജുമായി ഒരു സമാധാന ഉടമ്പടിയിൽ ഒപ്പുവച്ചു.
ഖരതര-ഗച്ഛ-പട്ടാവലി പറയുന്നതനുസരിച്ച് , അഭയദ എന്ന ഒരു മേധാവി ഒരിക്കൽ സപദലക്ഷ രാജ്യത്ത് (ചഹമന പ്രദേശം) നിന്നുള്ള സമ്പന്ന സന്ദർശകരെ ആക്രമിക്കാനും കൊള്ളയടിക്കാനും ജഗദേവന്റെ അനുമതി തേടി.
മറുപടിയായി, ജഗദ്ദേവൻ അഭയദയോട് പറഞ്ഞു, വളരെ പ്രയാസത്തോടെയാണ് പൃഥ്വിരാജുമായി ഒരു ഉടമ്പടി അവസാനിപ്പിച്ചത്.
സപദലക്ഷയിലെ ആളുകളെ ഉപദ്രവിച്ചാൽ അഭയാദയെ കഴുതയുടെ വയറ്റിൽ തുന്നിച്ചേർക്കുമെന്ന് ജഗ്ഗദേവൻ ഭീഷണിപ്പെടുത്തി.
ചഹമന-ചൗലൂക്യ സംഘർഷം പൃഥ്വിരാജിന് ചില നേട്ടങ്ങളോടെ അവസാനിച്ചുവെന്ന് ചരിത്രകാരനായ ദശരഥ ശർമ്മ സിദ്ധാന്തം വെക്കുന്നു, കാരണം ഉടമ്പടി സംരക്ഷിക്കാൻ ജഗദ്ദേവൻ വളരെ ഉത്കണ്ഠാകുലനായിരുന്നു.
അബുവിലെ പരമരർ
മൗണ്ട് അബുവിന് ചുറ്റുമുള്ള പ്രദേശം ഭരിച്ചിരുന്നത് ചന്ദ്രാവതി പരമാര ഭരണാധികാരിയായ ധരവർഷ ആയിരുന്നു, അദ്ദേഹം ഒരു ചൗലൂക്യ സാമ്രാജ്യത്വമായിരുന്നു.
പൃഥ്വിരാജിന്റെ അബുവിനുനേരെയുള്ള ആക്രമണത്തെക്കുറിച്ച് അദ്ദേഹത്തിന്റെ ഇളയ സഹോദരൻ പ്രഹലാദനൻ എഴുതിയ പാർത്ഥ-പരാക്രമ-വ്യയോഗ എന്ന ഗ്രന്ഥം വിവരിക്കുന്നു.